**EAL ALAKOMITEEDE JA KOLLEEGIUMITE TEGEVUSJUHISED**

**Täiendatud ja uuendatud 28.04.2021**

**A - ÜLDOSA. EESMÄRK.**

1. EAL Alakomiteed (AK) ja kolleegiumid tegutsevad EAL Juhatuse ülesandel eri autospordialade vahetuks juhtimiseks.
2. AK-d tegutsevad EAL Põhikirjas ning FIA ja EAL määrustikes kehtestatud eesmärkide, ülesannete, õiguste ja kohustuste vahetuks rakendamiseks.
3. AK ja kolleegiumide tegutsemist kontrollib ja koordineerib EAL Juhatus.
4. Ainult EAL Juhatusel on õigus välja vahetada AK ja kolleegiumi esimees, jätta kinnitamata AK ja kolleegiumi otsuseid, eriolukorras otsustada AK ja kolleegiumi volituste üle spordiala juhtimisel.

**B - KOOSSEIS.**

**MOODUSTAMINE. TööKORD.**

1. Komitee/kolleegiumi esimehe määrab EAL juhatus. Uus esimees koostab oma meeskonna arvestadeds punktis 2 antud tingimusi.
2. Koosseisu kuulub 5 –10 inimest esimehe valikul. Soovituslikult peaks koosseisusu kuuluma vähemalt üks tegevsportlane, üks võistluste korraldaja, antud ala kõrgema taseme kohtunik ja tehnikakomitee esindaja. Lõpliku liikmeskonna peab kinnitama EAL Juhatus.
3. Komitee/kolleegiumi esimehe tagasi astumise või kutsumise korral astub tagasi kogu komitee/kolleegium. EAL juhatus peab nimetama uue komitee/kolleegiumi esimehe hiljemalt 10 tööpäeva jooksul peale eelmise esimehe volituste lõppemist.
4. Esimehe ametisoleku aeg on 6 aastat, pikendamine eeldab Juhatuse otsust.
5. AK/kolleegium on otsustusvõimeline vähemalt poolte liikmete kohalolekul (osalusel), sh esimees või tema kt, otsustatakse lihthäälteenamusega, kusjuures esimees otsustab häälte võrdsusel. AK esimehe kutsel võivad koosolekutest osa võtta spordiala arengust huvitatud isikud, klubide esindajad, kohtunikud, korraldajad. Kutsututel puudub hääletusõigus.
6. EAL juhatusel või juhatuse määratud isikutel on õigus osaleda komitee/kolleegiumi koosolekutel, esitada arupärimisi ja teha ettepanekuid.

**C - ÕIGUSED.**

1. AK ja kolleegium otsustab spordiala jooksvate küsimuste üle kehtivate võistlusmäärustike raames.
2. AK esitab juhatusele rahvuslike võistlusmäärustike projekte ja tehnilisi tingimusi ning nende parandusi.
3. AK võib läbi viia litsentsiomanike või taotlejateja spordiala pädevuse kontrolli. Tulenevalt tulemusest võib AK piirata võistleja osalemist või nõuda täiendava koolituse läbimist.
4. AK võib anda õiguse osalemaks võistlustel, kui võistleja vanus, võistlusmasin või juhtimisõigus seda otseselt ei luba. Erisus peab olema põhjendatud ning ohutus-reeglite osas ei tohi teha kompromisse.
5. AK ja kolleegium võivad nimetada võistlustele vaatlejaid ja kooskõlastada vanemametnikke.
6. AK ja kolleegium võib esitada EAL juhatusele ettepaneku kohtuniku või vanemametniku litsentsi peatamiseks.
7. AK ja kolleegium võib esitada EAL juhatusele ettepaneku kohtuniku või vanemametniku litsentsi taseme muutmiseks
8. AK võib esitada EAL juhatusele taotlusi sportlase litsentsi peatamiseks ja/või täiendava karistuse määramiseks.
9. AK võib esitada EAL juhatusele taotlusi sportlase registreerijale täiendava karistuse määramiseks.
10. AK võib taotleda võistlusradadele rajalitsentse, teha ettepanekuid rajalitsentside peatamiseks või võistluste korraldusõiguste äravõtmiseks.
11. AK ja kolleegium võivad kehtestada oma tegevuse kodukorra käesolevate tegevusjuhiste raames.
12. AK ja kolleegium võivad teha EAL juhatusele ettepanekuid koolitusürituste, treeningute jt finantseerimiseks, esitades vastavad eelarved ja programmid.
13. AK võib teha EAL juhatusele ettepanek EAL meistri- ja karikasarjade punktitabelis sõitja punktide tühistamiseks ning muudes sarjades tühistada sõitja punktid sarja korraldaja ettepanekul.
14. AK võib EAL juhatuse nõusolekul sõlmida sponsor-, reklaami- või promootorlepinguid.
15. Juhatuse nõusolekul moodustada mittetulundusühing (klubi) AK/kolleegiumi eesmärkide täitmiseks.

**D - KOHUSTUSED.**

1. AK ja kollegium järgivad oma tegevusalas rahvusvahelisi ja rahvuslikke (EAL) normdokumente, eeskirju, määrustikke ning Juhatuse otsuseid.
2. AK peab kooskõlastama kõik võistluste juhendid oma distsipliini piires ja esitama need EAL-i registreerimiseks.
3. AK ja kolleegium korraldavad perioodiliselt koosolekuid spordiala juhtimiseks, protokollivad koosolekuid ning teatavad otsustest kirjalikult EAL-i 3 päeva jooksul koosolekust.
4. AK kinnitab sarjade tulemused ja võib korrigeerida punktitabeleid.
5. AK võib korrigeerida võistluse tulemusi, kui neis on tulemuste töötlemisel tehtud vigu.
6. AK koostab autospordiala järgmise aasta rahvusvaheliste võistluste kalenderplaani projekti iga aasta 1. septembriks.
7. AK koostab autospordiala järgmise aasta rahvuslike võistluste kalenderplaani projekti iga aasta 1. detsembriks.
8. AK koostab seeriavõistluse üldjuhendi projekti iga aasta detsembriks, mis peab olema kinnitatud EAL-is vähemalt 2 kuud enne esimese võistluse toimumist.
9. AK peab arvestust EALi MV, KV edetabelite, rändkarikate jt seeriavõistluste kohta. AK tagab kõigi alakomitees kooskõlastatavate tiitlisarjade nõuetekohaselt vormistatud punktitabelite laekumise EAL-i hiljemalt 2 nädalat peale viimase võistluse toimumist.

**E - EAL TAGAB KOMITEE TEGEVUSEKS**

1. Ligipääsu komitee esimehele või komitee esindajale oma ala litsentsiomanike kontaktandmetele.
2. Juhatusele saabuva kommunikatsiooni edastamise AK esimehele 3 tööpäeva jooksul.
3. Vajadusel suhtluse FIA-ga ja FIA-st tuleva info edastamise.
4. Vajadusel ruumid AK koosolekute läbiviimiseks.
5. AK poolt läbiviidavate koolituste toetuse eelnevalt kokkulepitud mahus.
6. Kommunikatsiooni AK poolt edastava info kiireks edastamiseks.